EkBass/fiwiki-20250220-pages-articles huggingface dataset:
Verdunin sopimus

Verdunin sopimus solmittiin Kaarle Suuren pojan Ludvig Hurskaan kuoleman jälkeen vuonna 843 Kaarlen pojanpoikien kesken. Sopimuksessa frankkien valtakunta jaettiin kolmeen osaan. Kaarle Kaljupää sai länsiosan, Lothar keskiosan ja Ludvig Saksalainen itäosan. Ludvig Hurskaan kuoleman jälkeen vuonna 840 keisariksi nousi Lothar. Tätä eivät nuoremmat veljet Ludvig ja Kaarle hyväksyneet vaan aloittivat sodan saadakseen perintömaansa itsenäisiksi. Osapuolet kävivät 841 Fontenayn taistelun Loirejoen keskivaiheilla. Verisessä yhteenotossa Lothar jäi alakynteen. Nuorempien veljesten joukot vannoivat Strasbourgissa liittovalan (romaanisella ja germaanisella murteella), jonka jälkeen Lothar voitiin pakottaa Verdunissa valtakunnan jakamiseen. Sopimuksen mukaan Ludvig sai valtakunnan Reinin itäpuoliset alueet (tulevan Saksan), Kaarle sai valtakunnan länsiosan (tulevan Ranskan) ja Lothar sai keisarin arvon sekä Italian, Provencen, Burgundin, Lothringenin ja Friisian. Lotharin alue siis ulottui nykyisiin Alankomaihin saakka. == Lähteet == == Aiheesta muualla == Luokka:Keskiajan sotahistoria Luokka:Frankkien valtakunta Luokka:Saksan historia Luokka:Ranskan keskiaika Luokka:Italian historia Luokka:Strasbourgin historia Luokka:800-luku
Palacio Real de Madrid

thumb|Madridin kuninkaallinen palatsi kuvattuna Plaza de la Armeríalta. Palacío Real de Madrid on Espanjan kuninkaan virallinen virka-asunto, joka sijaitsee maan pääkaupungissa Madridissa. Kuningas Felipe VI perheineen ei asu palatsissa, vaan on valinnut kodikseen pienemmän, Madridin laitamilla sijaitsevan La Zarzuelan palatsin. Kuninkaallinen palatsi toimii lähinnä valtiollisten juhlatilaisuuksien pitopaikkana. Palatsi sijaitsee Madridin keskustan länsiosassa Calle de Bailénin varrella, paikalla jolle Córdoban emiiri Muhammad I alun perin rakennutti linnoituksen 800-luvulla. Kastilian kuningas Alfonso VI valloitti linnoituksen vuonna 1085. 1500-luvulla paikalle rakennettiin linna (Antiguo Alcázar), joka tuhoutui tulipalossa jouluaattona 1734. Kuningas Filip V määräsi uuden palatsin rakennettavaksi samalle paikalle. Rakennustyöt suoritettiin vuosina 1738–1755 arkkitehti Juan Bautista Sachettin johdolla. Kuningas Kaarle III muutti palatsiin vuonna 1764. Palatsi on 135 000 neliömetrin alallaan ja yli 2 800 huoneellaan suurin Länsi- Euroopassa.http://www.justluxe.com/travel/guides/Palacio-Real-de- Madrid__1780708.php http://ask.yahoo.com/20040428.html Se on sisustettu muun muassa Goyan, Velázquezin, El Grecon, Rubensin, Tiepolon, Mengsin ja Caravaggion teoksilla. Palatsi sisältää myös useita historiallisesti arvokkaita kuninkaallisia kokoelmia, kuten asekokoelman 1200-luvulta ja maailman suurimman Stradivarius-soitinkokoelman, sekä kuvakudos-, posliini- ja huonekalukokoelmia. Palatsista länteen aukeavat Manzanaresjoen laakso ja Campo de Moron puutarhat. Itäpuolella sijaitsevat Plaza de Oriente, jolla on rivissä Espanjan kuninkaiden ja kuningattarien patsaita, ja Teatro Real, Madridin kuninkaallinen oopperatalo. Etelässä ovat palatsin pienempien siipien ympäröimä Plaza de la Armería ja Almudenan katedraali. == Kuvia == PalacioReal1.jpg|Pohjoinen julkisivu MADRID 100206 UDCI 018.jpg|Plaza de la Armería Madrid, Plaza de Oriente y Palacio Real-PM 52983.jpg|Itäinen julkisivu (etualalla Plaza de Oriente) Cambio de guardia en el Palacio Real de Madrid (16291416857).jpg|Vahdinvaihto Patio central del Palacio Real de Madrid.jpg|Keskuspatio Palacio Real de Madrid. Escalera principal.jpg|Pääportaikko Salón del Trono del Palacio Real de Madrid.jpg|Valtaistuinsali Fale - Spain - Madrid - 86.jpg|Valtaistuin valtaistunsalissa Comedor de Gala del Palacio Real de Madrid.jpg|Päivällissali Real Armería. Palacio Real de Madrid.jpg|Kuninkaallinen asekammio Palacio Real de Madrid. Sala de Billar.jpg|Biljardisali MADRID VERDE PALACIO REAL DE MADRID JARDINES DE SABATINI VISITA - panoramio - Concepcion AMAT ORTA… (2).jpg|Jardines De Sabatini ==Lähteet== == Aiheesta muualla == * Patrimonio Nacional * SPAIN.INFO Luokka:Espanjan palatsit Luokka:Madridin rakennukset ja rakennelmat Luokka:Espanjan virka-asunnot
Koivula

Koivula voi tarkoittaa seuraavia asioita: ==Paikannimi== *Koivula, Kotkan kaupunginosa. *Koivula, Porin kaupunginosa. *Koivula, Turun kaupunginosa ==Suomalainen sukunimi== *Antti Koivula, tekniikan tohtori, Työterveyslaitoksen pääjohtaja *Antti Koivula (s. 1982), laulaja, laulunopettaja ja basisti *Hannu Koivula (s. 1960), kapellimestari *Heikki Koivula (1887–1947), toimittaja ja virkamies, kanslianeuvos *Heli Koivula (ent. Kruger, s. 1975), kirjailija, kolmiloikkaaja ja pituushyppääjä *Ilkka Koivula (s. 1966), näyttelijä *Johan Koivula (1895–1957), jääkärikapteeni *Johanna Koivula (s. 1980), jääkiekkoilija *Jussi Koivula (s. 1983), nyrkkeilijä *Mai Koivula (s. 1951), tiedottaja, toimittaja ja toimitusjohtaja *Markus Koivula (s. 1993), pikajuoksija *Melinda Koivula (s. 1996), jalkapalloilija *Miiro Koivula (1969–2017), moottoriurheilu- ja radiotoimittaja *Oskari Koivula (k. 1918), metsätyönjohtaja ja Hyvinkään punakaartin päällikkö *Otto Koivula (s. 1998), jääkiekkoilija *Pertti Koivula (s. 1961), näyttelijä ja laulaja, radioamatööri *Pirjo Koivula (o.s. Kauppinen), tanssiurheiluvalmentaja, valmentajakouluttaja ja kansainvälinen tuomari *Reino Koivula (1917–2006), arkkitehti, professorin arvonimi *Ritva Koivula (myöh. Miinin, Ketonen, s. 1933), uimari *Sauli ”Sakke” Koivula (s. 1972), rumpali *Siiri Koivula (s. 2000), jalkapalloilija *Tapani Koivula (s. 1946), arkkitehti, kirjailija ja ufotutkija *Väinö Koivula (vuoteen 1905 Björklund, 1896–1992), urheilutoimittaja, -johtaja ja -virkamies ==Muita== * Koivula ja tähdet, suomalainen viihteellinen television keskusteluohjelma * Koivulan koulu, peruskoulu Kotkan Koivulan kaupunginosassa Luokka:Luettelot henkilöistä sukunimen mukaan
Abaimajani

Abaimajani on Karibianmeren maissa elävien garifunien kansanmusiikkia. Abaimajani on laulumusiikkia ja se lauletaan yleensä tyyliin a cappella eli ilman soitinsäestystä. Abaimajani-kappaleet ovat useimmiten naisten laulamia. Luokka:Garifunakansanmusiikki Luokka:Karibialainen musiikki‎
Vihermamba

Vihermamba (Dendroaspis angusticeps) on Afrikasta kotoisin oleva käärme. Vihermamba on erittäin nopealiikkeinen ja tappavan myrkyllinen. Se kuuluu maailman kymmenen myrkyllisimmän käärmelajin joukkoon, mutta ei ole yhtä myrkyllinen kuin mustamamba. Vaikka vihermamba on erittäin myrkyllinen, se tavallisesti välttelee ihmistä joten sitä ei pidetä mustamamban veroisena uhkana. Se on pääasiassa päiväeläin, mutta voi saalistaa myös öisin. Vihermamballe hyvin läheistä sukua ovat lännenvihermamba, jamesoninmamba ja mustamamba. == Koko ja ulkonäkö == Vihermamba on pienin mambalaji, se kasvaa 1,8 m metriä pitkäksi, mutta yli kolmimetrisiäkin yksilöitä on tavattu. Sillä on suuret ruohonvihreät suomut. Vatsa on keltaisenvihreä. == Levinneisyys == Vihermamba on kotoisin Kaakkois-Afrikasta. Sitä tavataan Etelä-Afrikassa, Mosambikissa, Tansaniassa ja Lounais-Keniassa, Malawissa ja itäisessä Zimbabwessa. Se asuu yleensä puissa. == Lisääntyminen == Vihermamba on ovipaarinen, eli se munii munat ja hautoo niitä. Munia on 6–17 kerrallaan. Pesä on puussa. Vastakuoriutuneet poikaset ovat 35–45 cm pitkiä ja heti myrkyllisiä. == Ravinto == Vihermamba syö ravinnokseen lintuja, pieniä nisäkkäitä, sammakoita ja liskoja. == Katso myös == * Mambat * Mustamamba == Aiheesta muualla == * ITIS: Dendroaspis angusticeps * The University of Adelaide, Australia, Clinical Toxinology Resources: Dendroaspis angusticeps Luokka:Mambat
Garifunat

thumb|Garifunien kulttuuriperintöä vaaliva Gulisi Garifuna -museo Belizen Dangrigassa. Garifunat ovat Karibianmeren ja Keski-Amerikan maissa elävä etninen ryhmä. Lisäksi garifuneja asuu Yhdysvaltojen suurimmissa kaupungeissa. Heitä on arviolta 250 000–400 000\. Garifunat ovat St Vincentin saarelle orjalaivalla rantautuneiden afrikkalaisten ja amerikkalaisten alkuperäisasukkaiden jälkeläisiä. Britit karkottivat garifunat pikkusaarelle Hondurasin edustalle 1790-luvulla. Puolet väestöstä kuoli, loput perustivat kyliä Guatemalaan, Belizeen, Hondurasiin ja Nicaraguaan. Pirkko Kotiranta: Palkinto Belizeen ja Svängiä Suomesta. Helsingin Sanomat 8.11.2007 Garifunat puhuvat garifunan kieltä. Afrikkaisen perinnön vaikutus garifunien kulttuuriin ilmenee erityisen selkeästi musiikissa. kansanmusiikin tyylilajeihin kuuluvat muun muassa abaimajani ja punta. Garifunien tunnetuin muusikko on Andy Palacio, jonka sanotaan "nostaneen Belizen musiikin maailmankartalle". Palacio palkittiin maailmanmusiikin Womex-messuilla 2007. Garifuna culture in Belize displays many influences of its African heritage, and this is extremely evident when comparing their music with the indigenous music of the African societies from which their ancestors originated. Garifunien suurta perinnejuhlaa, Garifunien asuttamispäivää () vietetään vuosittain 19. marraskuuta. Belizessä se julistettiin vuonna 1941, ja päivästä tuli kansallinen vapaapäivä vuodesta 1977. Juhla muistuttaa garifunien etnisen ryhmän historiasta, sillä 19. marraskuuta 1823 heitä rantautui ainakin Belizen Dangrigaan. Nicaraguan Orinocossa juhlapäivää on juhlittu vuodesta 1994. Juhla voi kestää useita päiviä.Kumppani 3/2007: Nicaruan garifunat == Katso myös == *Karibit *zambo ==Lähteet== ==Aiheesta muualla== Luokka:Karibian etniset ryhmät Luokka:Keski-Amerikan etniset ryhmät
Garifunan kieli

Garifuna on garifunien puhuma kieli. Sitä puhuu äidinkielenään 195 800 ihmistä.Ethnologue: Garifuna Viitattu 18.7.2015. Suurin osa heistä asuu Hondurasissa, Guatemalassa, Belizessa, Nicaraguassa ja Yhdysvaltain New Yorkissa. Kieli jakautuu kahteen murteeseen, itägarifunaan ja länsigarifunaan. Itägarifuna eroaa länsigarifunasta siten, että siinä kirjain "r" jätetään puheessa pois ja sanoja lyhennellään enemmän. Yksikielisten puhujien määrä on hyvin vähäinen ja joissain pienemmissä kylissä on käynnissä kielisiirtymä kohti espanjaa huolimatta siitä, että asenteet kieltä kohtaan ovat pääsääntöisesti positiiviset. Kielessä on joitain vaikutteita afrikkalaisista kielistä, jotka ovat tulleet afrikkalaisten orjien ja näiden jälkeläisten mukana. Kieltä kirjoitetaan latinalaisin aakkosin. Raamattu käännettiin garifunaksi vuonna 2001. == Fonologia == === Konsonantit === Labiaali Alveolaari Palataali Velaari Glottaali Nasaali m n ɲ Klusiili b d g Affrikaatta d͡ʒ Frikatiivi f s h Approksimantti w j Lateraali l Tremulantti r Lähde: === Vokaalit === Etinen Keskinen Takainen Suppea i ɨ u Puolisuppea e o Avoin a Lähde: == Kielioppi ja sanasto == Garifunan kielessä esiintyy diaglossia miesten ja naisten välillä. Tämän havaitsi jo 1600-luvun puolessa välissä kieltä tutkinut fransiskaanimunkki Raymond Breton, joka aluksi epäili tämän vain johtuvan naisten käyttämistä lainasanoista, jotka ovat peräisin karibilaisista kielistä. Garifunien kansantarujen mukaan eroa selittää se, että naiset ovat karibilaisten jälkeläisiä, jotka ovat tulleet Ranskan Guayanasta ja Brasiliasta. ==Lähteet== Luokka:Hondurasin kielet Luokka:Belizen kielet Luokka:Guatemalan kielet Luokka:Nicaraguan kielet Luokka:Unescon aineettoman kulttuurin perintökohteet Luokka:Karibian arawakkikielet
American Airlines

American Airlines on vuonna 1930 perustettu yhdysvaltalainen, maailman suurin lentoyhtiö. Se operoi noin tuhannella koneella, joista 856 on American Airlinesin ja 286 tytäryhtiö Envoy Airin omistuksessa. Yhtiön pääkonttori on Fort Worthissä Texasissa Dallas-Fort Worthin kansainvälisen lentoaseman alueella. American Airlines lentää 344 kohteeseen ja kuljettaa noin 80 miljoonaa matkustajaa vuosittain. Päivittäisiä lentoja yhtiöllä on noin 2 600\. Lisäksi sillä on runsaasti codeshare-lentoja muun muassa British Airwaysin, Finnairin ja Japan Airlinesin kanssa. American Airlines sponsoroi kahta monitoimiareenaa: Dallasin American Airlines Centeriä ja Miamin American Airlines Arenaa. American Airlines on osa Oneworld-lentoyhtiöallianssia. Marraskuussa 2011 American Airlinesin emoyhtiö AMR haki Yhdysvaltain liittovaltion konkurssilakien mukaista suojaa velkojiltaan. Yhtiö uskoi, että se voi jatkaa lentojaan normaalisti. Se selviytyi Chapter 11 -saneerauksesta 9. joulukuuta 2013 ja yhdistyi US Airwaysin kanssa samana päivänä. Se oli päässyt edellisessä kuussa sopuun yhdistymisestä Yhdysvaltain oikeusministeriön kanssa, joka oli aiemmin vastustanut yhdistymistä. Yhtiön johtajaksi tuli US Airwaysin entinen toimitusjohtaja Doug Parker. American Airlinesista tuli fuusion myötä maailman suurin lentoyhtiö. American Airlinesin koneet olivat aikaisemmin täysin metallin värisiä, mutta koko laivasto on sittemmin maalattu uudelleen harmaaksi. ==Laivasto== === Nykyinen laivasto === Helmikuussa 2023 American Airlinesin laivasto koostuu seuraavista konetyypeistä. Laivaston keski-ikä on 12,5 vuotta. American Airlinesin laivasto Konetyyppi Lukumäärä Tilauksia Matkustajapaikkoja Huomautuksia Airbus A319-100 133 — 128 Konetyypin suurin käyttäjä. Konesarjan suurin käyttäjä. Airbus A320-200 48 — 150 Airbus A321-200 218 — 102 Konetyypin suurin käyttäjä. 181 187 Airbus A321neo 69 1 196 Airbus A321XLR — 50 vahv. myöh. Toimitukset alkavat vuonna 2023. Boeing 737-800 303 — 160 Vanhemmat koneet poistetaan laivastosta. 172 Boeing 737 MAX 8 42 88 172 Boeing 777-200ER 47 — 273 Boeing 777-300ER 20 — 304 Boeing 787-8 33 4 226 234 Boeing 787-9 22 30 285 Yhteensä 935 173 ===Laivaston kehitys=== American Airlines ilmoitti kolme päivää saneerauksesta selviämisen ja US Airwaysin kanssa yhdistymisen jälkeen 12. joulukuuta 2013, tilanneensa 30 Bombardier CRJ900 -lentokonetta, sekä 60 Embraer 175 -konetta. Kauppoihin sisältyi optio 40 Bombardierista ja 90 Embraerista. Bombardier-kaupan arvo oli optioineen 3,38 miljardia dollaria ja American Airlinesista tuli sen myötä ensimmäinen uudistettuja konemalleja saanut lentoyhtiö. Embraerilta tilattujen 60 lentokoneen listahinta oli 2,5 miljardia dollaria. Koneisiin valittiin 12 ensimmäisen luokan istuinta, 20 premium economy -luokan ja 44 normaaleja economy-luokan istuinta. ==Lähteet== ==Aiheesta muualla== * American Airlines * Tietoja American Airlinesin laivastosta * Vanhoja American Airlinesin aikatauluja ja reittikarttoja Luokka:Yhdysvaltalaiset lentoyhtiöt Luokka:Oneworld Luokka:Seulonnan keskeiset artikkelit Luokka:Matkailualan tuotemerkit
Târnăveni

Târnăveni (vuoteen 1941 Diciosânmartin; , ) on kaupunki Mureșin piirikunnassa, Keski-Romaniassa, Transilvaniassa. Se sijaitsee Târnava Mică -joen varrella. Kaupungin asukasluku oli 22 075 vuonna 2011. Târnăvenissa, kuten Transilvanian kaupungeissa yleensäkin, on merkittävä unkarilaisvähemmistö. Väestönlaskennan mukaan romanialaisten osuus on 72,4 prosenttia, unkarilaisten 19,6 prosenttia ja romanien kahdeksan prosenttia. Säveltäjä György Ligeti syntyi silloin Unkariin kuuluneessa Târnăvenissa vuonna 1923. ==Lähteet== == Aiheesta muualla == Luokka:Romanian kaupungit
Anina

Anina (, ) on kaupunki Caraș-Severinin piirikunnassa, Lounais-Romaniassa. Vuonna 2011 kaupungin asukasluvuksi laskettiin 7 485. Siellä on hiilikaivos ja metalliteollisuutta. Anina sijaitsee Baanaatin vuoristossa, Karpaattien länsiosassa. Alueen nähtävyyksiin kuuluu kylpylöitä sekä karstimaalle ominaisia luolia ja rotkoja – muun muassa Popovatin ja Comarnicin luolat sekä Nerein ja Carașuluin rotkot. Alueella on kansallispuistoja, ja siellä voi harrastaa maastopyöräilyä ja kalliokiipeilyä. == Lähteet == Luokka:Romanian kaupungit
Abrud

Abrud (, ) on kaupunki Alban piirikunnassa, Romanian Transilvaniassa. Se sijaitsee samannimisen joen varrella. Kaupungin asukasluku vuonna 2011 oli noin 5 000. Nykyisen kaupungin alueella on sijainnut daakialais-roomalainen asutus nimeltä "Abruttus". Kaupunkioikeudet Abrud sai vuonna 1427. Kaupungin perinteiset pääelinkeinot ovat olleet kaivosteollisuus ja eläinten kasvatus. == Lähteet == Luokka:Romanian kaupungit
Tuomas Pohjanpalo

Tuomas Pohjanpalo (vuoteen 1906 Friis, 3. maaliskuuta 1861 Kalajoki – 27. helmikuuta 1933 Kokkola) oli ensimmäinen suomalainen, jolle myönnettiin talousneuvoksen arvonimi, vuonna 1931. Hän perusti yhdessä veljensä Juhanin kanssa konepajan Weljekset Friis Oy, jonka johtajana hän toimi. Pohjanpalon puoliso oli 7. elokuuta 1884 alkaen Neena Merenoja (30. kesäkuuta 1860 Kalajoki – 6. tammikuuta 1943 Kokkola), jonka isä oli valtiopäivämies Jaakko Merenoja. Tuomas Pohjanpalo toimi myös Suomalaisen puolueen kansanedustajana vuosina 1907–1909 valittuna Vaasan läänin pohjoisesta vaalipiiristä. == Aiheesta muualla == * Pohjanpalo-sukusivut * Henkilögalleria , Veikko Pohjonen, KirjastoVirma, 2006 (teksti julkaistu aiemmin teoksessa Keskipohjalaisia elämäkertoja: Kokkola, 1995) (viitattu 26.10.2008) * Luokka:Kansanedustajat Luokka:Suomalaisen puolueen poliitikot Luokka:Kokkolan kaupunginvaltuutetut Luokka:Vaasan läänin pohjoinen vaalipiiri Luokka:Suomalaiset elinkeinoelämän vaikuttajat Luokka:Vuonna 1861 syntyneet Luokka:Vuonna 1933 kuolleet
Joseph Meikle

Joseph (Joe) Meikle on skotlantilainen, Suomeen 1980-luvun alussa muuttanut laulaja ja lauluntekijä. Hän on toiminut QQ Blue -yhtyeen laulusolistina ja kääntänyt muun muassa Dingon lauluja englanninkielisiksi versioiksi. Meikle on sanoittanut ja säveltänyt myös monille artisteille lauluja. == Aiheesta muualla == * * Luokka:Suomalaiset laulajat Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Suomen skotlantilaiset Luokka:Syntymävuosi puuttuu Luokka:Elävät henkilöt
Hämeenkatu

Hämeenkatu on kadunnimi seuraavilla paikkakunnilla: * Tampereen pääkatu on Hämeenkatu * Turun yksi pääkaduista on Hämeenkatu * Hyvinkään pääkaduista toinen on Hämeenkatu * Lahden ydinkeskustassa on Hämeenkatu * Riihimäen ydinkeskustassa on Hämeenkatu.
Vatsastapuhuminen

thumb|Vatsastapuhuja Paul Winchell. Vatsastapuhuminen eli ventrilokvismi on taito, jossa henkilö on opetellut hallitsemaan suunsa lihaksia niin hyvin, että kykenee puhumaan liikuttamatta lainkaan ulospäin näkyviä lihaksia. Vatsastapuhumisessa käytetään apuna kasvonilmeiden vaihtelua.Facta 2001. Tyylisuuntaa käytetään lähinnä humoristisissa tarkoituksissa. Monilla vatsastapuhujilla on mukanaan käsinukke, jonka kanssa he keskustelevat ja nuken repliikit tulevat tällöin vatsastapuhuttuina. Suomalaisia vatsastapuhujia ovat muun muassa Ari Lauanne, joka esiintyi 1990-luvulla televisio-ohjelmassa Langalla Jaska ja Ari, Krista Niskanen, Sari Aalto, Minna Tuomanen, Petteri Hakanen eli ”Taika-Petteri”, ja Seppo Tauriainen eli ”Klovni Sebastian”. Tunnettuja ulkomaisia vatsastapuhujia ovat muun muassa Jeff Dunham ja Kevin Johnsson. == Lähteet == == Aiheesta muualla == *
Paul Landers

Paul Heiko Landers (s. 9. joulukuuta 1964) on saksalainen muusikko. Hän on toinen industrial metal -yhtye Rammsteinin kitaristeista. Landersin on joissain tiedoissa virheellisesti väitetty syntyneen Brest-Litovskissa Valko- Venäjällä; todellisuudessa Landers on kuitenkin syntynyt Saksassa, Berliinissä. Hän asui lapsena jonkin aikaa myös Moskovassa Venäjällä. Landersin molemmat vanhemmat olivat opettajia. Landers lähti kotoaan teini- ikäisenä. Vuonna 1983 hän perusti Berliinissä punk-yhtyeen Feeling B Aljoscha Rompen ja Christian "Flake" Lorenzin kanssa. Hän soitti myös muissa yhtyeissä, kuten First Arsch ja Die Firma. Vuonna 1994 Landers liittyi Rammsteiniin. Paul on soittanut myös Die Magdalene Keibel Combossa Hän pääsi yhtyeeseen laulaja Till Lindemannin kautta, koska he olivat tuttuja. Alussa toinen kitaristeista, Richard Kruspe oli vastustanut Paulin ottamista yhtyeeseen. Landers on ilmoittanut lempiyhtyeikseen Panteran, Metallican ja Sex Pistolsin. Rammsteinin ykköskitaristin Richard Kruspen tavoin ESP on tuottanut Paulille oman kitaran nimeltä ESP Eclipse I CTM Signature Paul Landers. Tämä tummansininen Les Paul -mallin kitara maksaa n. 1800 €. Lisäksi keikoilla Landersilla on mukanaan aina 4 erivireistä kitaraa + Takamen elektroakustinen. ESP:n lisäksi Landersin sähkökitaramerkkeihin kuuluvat Ibanez ja Gibson. == Lähteet == Luokka:Saksalaiset metallimusiikin kitaristit Luokka:Rammsteinin jäsenet Luokka:Vuonna 1964 syntyneet Luokka:Elävät henkilöt
Panevėžys

Panevėžys (, ) on Liettuan viidenneksi suurin kaupunki. Sen pinta-ala on 50 neliökilometriä ja asukasluku 98 612 (2012). Suurin osa asukkaista (96 prosenttia) on etnisesti liettualaisia. Kaupunki perustettiin vuonna 1503. Panevėžys sijaitsee Liettuan keskiosassa, Vilnan ja Riian puolivälissä. ==Historiaa== Panevėžys mainittiin ensimmäisen kerran vuonna 1503, jolloin Liettuan suurherttua ilmoitti kirjeessään Ramygalan pastorille myöntävänsä maa-alueen Nevėžisin- ja Lėvuonjoen välissä. Vuonna 1727 munkkien saavuttua Panevėžysiin sinne tuli ensimmäinen keskiasteen koulu, joka muuttui myöhemmin korkeakouluksi, josta tuli paikallinen koulutuksen keskus. Vuosina 1791-1792 kaupunki sai itsehallinto-oikeudet. Panevėžys kärsi jonkin verran Napoleonin sodasta 1812 ja kansannousuista 1831 ja 1863. Vuonna 1811 Venäjän hallitus osti kaupungin, ja sen jälkeen seurasi taloudellinen ja poliittinen nousu. Kaupunki vaurastui ja kehittyi, väkilukukin lisääntyi huomattavasti. Rautatieyhteys Daugavpilsista Panevėžysin kautta länteen rakennettiin 1873, ja kaupunki sai rautatieaseman. Ennen 1900-lukua kaupunkiin tuli nykyaikaisia yrityksiä ja teollisuutta. Kaupallisuus ja koulutus lisääntyi. Vuonna 1940 toisen maailmansodan yhteydessä Neuvostoliitto otti kaupungin valtaansa, jolloin lukuisia poliitikoita tapettiin. Saksan miehityksen aikana tapettiin juutalaisia. Sodan jälkeen kaupungin kehitys oli heikennyt. Neuvostoliiton kontrollin vaikutuksesta Panevėžysistä tuli teollisuuden keskittymä. Vuosien 1959 ja 1979 välissä Panevėžysin väkiluku lisääntyi 41 000:sta 101 500:een, mihin vaikutti se, että kaupunkiin perustettiin suuria yhtiöitä. Vuonna 1990 kaupunkilaisia oli jo 130 000. == Väestö == ===Asukasluvun kehitys=== Vuosi 1840 1897 1959 1970 1979 1989 2001 2011 2012 Väkiluku ===Etninen jakauma=== Väestönlaskennan (2011) tilastojen valossa kaupungin etninen jakauma oli seuraava: Etninen ryhmä Osuus asukkaista 2011 (%) Osuus asukkaista 2011 (henkeä) Liettualaiset 96,1 Venäläiset 2,4 Ukrainalaiset 0,3 Puolalaiset 0,2 Valkovenäläiset 0,2 Muut kansallisuudet 0,4 Ei ilmoittanut etnistä taustaansa 0,4 Yhteensä 100,0 ==Panevėžysin ystävyyskaupungit== * Daugavpils, Latvia * Gabrovo, Bulgaria * Kaliningrad, Venäjä * Kalmar, Ruotsi * Kolding, Tanska * Lublin, Puola * Lünen, Saksa * Mytištši, Venäjä * Rakvere, Viro * Vinnytsja, Ukraina Lähde: ==Yritystoiminta== Panevėžyssä on ollut Daniscon omistukseen kuulunut sokeritehdas, joka suljettiin vuonna 2007 sen vuoksi, että Euroopan unionin komissio pyrki vähentämään sokerintuotantoa Euroopan unionissa pienentämällä maakohtaisia sokerintuotantokiintiöitä. == Kuvia == Kuva:St. Peter and St. Paul's Church in Panevėžys (back sideview).jpg| Pietarin ja Paavalin kirkko Kuva:BZN Cathedral of King Jesus in Panevezys.jpg|Kuningas Jeesuksen katedraali. Kuva:Panevėžys001.JPG| Katunäkymää. Kuva:Cido arena.jpg| Urheilu- ja monitoimihalli (Cido Arena). Kuva:Lithuania. Eurobasket 2011. France vs Russia.jpg| Venäjä vastaan Ranska (Cido Arena, Eurobasket 2011). ==Lähteet== ==Aiheesta muualla== * Panevėžysin web-kamera luokka:Panevėžysin läänin kaupungit
Šiauliai

Šiauliai (, , , 1800-luvulla , sittemmin ) on Liettuan neljänneksi suurin kaupunki, jonka asukasluku vuonna 2011 oli 109 328 asukasta. ==Historia== Šiauliai perustettiin 22. syyskuuta 1236. Vuonna 1445 sinne rakennettiin puukirkko, jonka tilalle rakennettiin 1625 yhä kaupungissa olevalla tiilikirko. Vuosien 1500 ja 1700 välillä Ruotsin sotavoimat ja rutto tuhosivat kaupunkia, mutta 1700-luvun lopussa paikalle syntyi teollisuutta. Vuonna 1795 Siauliaista tuli alueen hallinnollinen keskus ja 1800-luvulla kaupungista tuli kaupallisuuden keskus, joka muun muassa rautateitse yhdisti Liettuaa Riikaan ja Liepājaan. Kaupungin rautatieasema avattiin 1871. Šiauliain rakennuksista tuhottiin Ensimmäisen ja toisen maailmansodan aikana noin 85 prosenttia ja kaupungin keskusta tuhoutui täysin. Uudelleenrakennus aloitettiin vuonna 1970. ===Asukasluvun kehitys=== Vuosi 1840 1897 1959 1970 1979 1989 2001 2011 2012 Väkiluku == Liikenneyhteyksiä == Šiauliain linja-autoasema sijaitsee kaupungin keskustassa osoitteessa Tilžës gatvė 109. Asemalta liikennöidään paikallisia, maakunnallisia ja kaukoliikenteen linja-autoja, muun muassa Kaunakseen, Klaipėdaan, Panevėžysiin, Riikaan ja Vilnaan. Myös Šiauliain rautatieasemalta, joka sijaitsee 700 metruiä linja-autoaseman kaakkoispuolella, pääsee esimerkiksi Kaunasiin, Klaipėdaan ja Vilnaan päivittäin. Noin 6 kilometriä kaupungin keskustan kaakkoispuolella sijaitsee Zokniain lentotukikohta, toiselta nimeltään Šiauliain lentoasema. Se on nykyisin NATOn Baltian ilmavalvonnan käytössä. Säännöllistä matkustajaliikennettä ei kansainvälisen lentokentän asemasta huolimatta juuri ole. ==Ristikukkula== Šiauliain lähellä sijaitsee Ristikukkula (), jonne on pystytetty kymmeniä tuhansia ristejä. Ristejä kukkulalle tuotiin Puola-Liettuan kapinoiden yhteydessä vuosina 1831 ja 1863 tsaarin Venäjää vastaan taistelleiden kansallismielisten, kapinoissa menehtyneiden uhrien muiston kunnioittamiseksi. Neuvostoliitto ei pitänyt Ristikukkulasta ja neuvostovallan aikana ristejä hävitettiin useampaan otteeseen. Ihmisten pääsy kukkulalle pyrittiin estämään jopa armeijan ja KGB:n avuin. Neuvostoliiton hajottua kukkulalle tulivat pyhiinvaeltajat ja siellä pidettiin messuja ja hartauksia. Kohteesta tuli myös kansainvälisesti tunnettu nähtävyys ja turistikohde viimeistään, kun puolalaissyntyinen paavi Johannes Paavali II kävi kukkulalla vuonna 1993. ==Ystävyyskaupungit== * Baranavitšy, Valko-Venäjä * Częstochowa, Puola * Etten-Leur, Hollanti * Fredericia, Tanska * H’melnytskyi, Ukraina * Jelgava, Latvia * Kaliningrad, Venäjä * Kristianstad, Ruotsi * Omaha, Yhdysvallat * Pärnu, Viro * Teterow, Saksa ==Lähteet== ==Aiheesta muualla== * Siauliai Tourism information * Siauliai englanninkielisessä Wikivoyagessa * Siauliai taskussasi (inyourpocket.com matkaopas, myös pdf-muodossa) *
Ploiești

Ploiești (aiemmin Ploești) on Romanian suurimpia ja merkittävimpiä teollisuuskaupunkeja. Se sijaitsee 56 kilometriä Bukarestistä pohjoiseen ja sen asukasluku on noin 210 000\. Prahovan piirikunnan pääkaupunki Ploiești on myös tärkeä liikenteen solmukohta sekä Romanian öljyteollisuuden keskus. Ploiești perustettiin vuonna 1596. Kaupunki vaurioitui maanjäristyksessä vuonna 1940, minkä lisäksi liittoutuneiden lentopommitukset aiheuttivat siellä vakavia tuhoja toisessa maailmansodassa. == Tunnettuja ploieștiläisiä == * Andreea Bălan, laulaja * I. L. Caragiale, näytelmäkirjailija * Toma Caragiu, näyttelijä * Paul Constantinescu, säveltäjä * Leonard Doroftei, nyrkkeilijä * Take Ionescu, Romanian entinen pääministeri * Cristi Minculescu, muusikko * Ion N. Petrovici, neurologi * Valeriu Rachita, jalkapalloilija * Nichita Stănescu, runoilija * Corina Ungureanu, voimistelija ==Lähteet== Luokka:Romanian kaupungit
Paul Constantinescu

Paul Constantinescu (30. kesäkuuta 1909 – 20. joulukuuta 1963) oli romanialainen säveltäjä. Hän oli kotoisin Ploieștin kaupungista. Constantinescu sävelsi muun muassa sinfonista musiikkia, kamarimusiikkia ja oopperoita. 20. joulukuuta 1993 hänelle avattiin museo Ploieștissa. Luokka:Romanialaiset säveltäjät Luokka:Vuonna 1909 syntyneet Luokka:Vuonna 1963 kuolleet
Dobri Hristov

pienoiskuva|Dobri Hristov Dobri Hristov (, 14. joulukuuta 1875 – 23. tammikuuta 1941) oli bulgarialainen säveltäjä. Hän syntyi Varnassa. Hän valmistui Prahan konservatoriosta vuonna 1903. Hän sävelsi pääasiassa kuoromusiikkia, mutta hänen teoksiinsa kuuluu myös orkesterimusiikkia. Luokka:Bulgarialaiset säveltäjät Luokka:Vuonna 1875 syntyneet Luokka:Vuonna 1941 kuolleet
Gunbuster

Gunbuster on Gainaxin tuottama japanilainen anime. Tähän animeen sekoittuu draamaa, toimintaa ja sci-fiä. Anime luotiin vuonna 1988 ja animen koko nimi on Gunbuster Top o Nerae! (トップをねらえ!) mikä voidaan kääntää Aim for the Top! Tässä kuusiosaisessa sarjassa pääpainona on ihmissuhteet ja mechat kyllästettynä toiminnalla, joka tapahtuu suurimmaksi osaksi avaruudessa. Tarina kertoo nuoresta Noriko Takaya nimisestä tytöstä, joka on sarjan alussa koulukiusattu, mutta monien vastoinkäymisten myötä hänestä tulee Gunbusterin ohjaaja. Myöhemmässä vaiheessa hänen harteillensa jää ihmiskunnan pelastaminen avaruusolentojen hyökkäykseltä. Erikoisuutena tässä sarjassa on mustavalkoiseksi tehty loppuosa ja väli-episodit, joissa pidetään "fysiikan oppitunteja". Nämä oppitunnit pitävät enemmän tai vähemmän paikkaansa, mutta ovat realistista antia, kun kysymys on animesta. Gunbusterista tuli myös jatkoa vuonna 2004 nimellä Gunbuster 2, Top o Nerae. ==Aiheesta muualla== * Gunbusterin tuottajan Gainaxin kotisivut Luokka:1980-luvun anime ja manga Luokka:Mecha-anime ja -manga Luokka:Draama-anime ja -manga Luokka:Toiminta- anime ja -manga Luokka:Science fiction -anime ja -manga Luokka:Animesarjat
Tyrävyö

Tyrävyö on vuonna 1996 perustettu suomalainen rockyhtye. Tyrävyön alkuperäiset jäsenet olivat Eero Valorinta (kitara ja laulu), Kristian Kuustie (kitara), Tomi Sauranen (basso) sekä Pasi Viinamäki (rummut). Vuonna 1999 julkaistulla esikoislevyllä Helminauha kitaristina toimi myös Jimi Pääkallo, ja levyn kokoonpanona olikin virallisesti Tyrävyö featuring Jimi Pääkallo. Yhtye julkaisi kaksi seuraavaa levyään nelihenkisenä, jonka jälkeen jäsenistö muuttui Ilkka Tiaisen tultua mukaan ja Saurasen lähdettyä yhtyeestä. Sauranen kuitenkin palasi Tyrävyön riveihin vuonna 2014 kun yhtye teki comebackin. Tyrävyö ylsi Suomen virallisen singlelistan kärkeen kahdella singlellään: vuonna 2000 toisen pitkäsoiton ensisingle "1000x" oli listaykkösenä neljä viikkoa (viikot 47–50); vuonna 2002 kolmannen pitkäsoiton toinen single "Kuka vei kaiken" oli listan ykkösenä viikon verran, viikolla 35. Kesäkuussa 2014 yhtye ilmoitti yllättäen esiintyvänsä On The Rocksin 13-vuotissyntymäpäivillä 2. elokuuta 2014 lähes kymmenen vuotta yhtyeen hajoamisen jälkeen. Tyrävyö julkaisi uusimman levynsä Elämänpaneeli 11. syyskuuta 2015, jonka myötä yhtye lähti kiertueelle. == Jäsenet == * Eero Valorinta (laulu, kitara) * Kristian "Krisu" Kuustie (kitara, basso) * Tomi Sauranen (basso) * Pasi Viinamäki (rummut) * Ilkka Tiainen (syntikka/koneet) * Jimi Pääkallo (kitara/taustalaulu) * Frederic Lindfors (kitara/taustalaulu) == Diskografia == === Albumit === * Helminauha (1999) * Tyrävyö (2001) * Pelkoa, inhoa ja b-luokan elokuvaa (2002) * Lähempänä pohjaa (2005) * Hitti? ja Hutit (2015) * Elämänpaneeli (2015) === EP:t === * Kavereita (1999) * Uskoin niin (2002) === Singlet === * Ensisuudelma (1999) * 1000x (2000) * Ei kenenkään (2000) * Tyhjyyteen (2001) * Kipua ja tuskaa (2002) * Kuka vei kaiken (2002) * Puolet liikaa (2005) * Enkelin siivet (Avaruusprinsessa) (2005) * Tuli sisällä (2015) * Tässä sitä ollaan taas (2015) == Aiheesta muualla == * Tyrävyön epäviralliset kotisivut Luokka:Suomalaiset rockyhtyeet
Benjamin Jusupov

Benjamin Jusupov (s. 22. marraskuuta 1962 Dušanbessa) on tadžikistanilainen säveltäjä. Hän opiskeli sävellystä Roman Ledeniovin johdolla. Lisäksi hän opiskeli musiikin teoriaa, orkesterin johtamista, orkestrointia ja pianon soittoa. Vuosina 1988–1990 Jusupov johti Dušanben filharmonikkoja. Kansallisuudeltaan Jusupov on juutalainen. Hän asuu tällä hetkellä Israelissa. ==Aiheesta muualla== *Benjamin Jusupov Website *Sikorski (Hamburg) *Katalog Luokka:Tadžikistanilaiset säveltäjät Luokka:Vuonna 1962 syntyneet Luokka:Elävät henkilöt
J. H. Nketia

Joseph Hanson Kwabena Nketia (22. kesäkuuta 1921 Mampong – 13. maaliskuuta 2019 AccraGhana’s Legend Prof JH Nketia Dies At 97 ) oli ghanalainen säveltäjä ja afrikkalaisen musiikin tutkija. Vuonna 1949 hän lähti Lontooseen opiskelemaan musiikkia ja kielitiedettä. Vuonna 1958 hän siirtyi Yhdysvaltoihin. Hän vietti siellä vuoden, jonka jälkeen hän palasi Ghanaan. Monissa Nketian sävellyksissä on vaikutteita afrikkalaisesta perinnemusiikista. ==Lähteet== Luokka:Ghanalaiset säveltäjät Luokka:Vuonna 1921 syntyneet Luokka:Vuonna 2019 kuolleet
Wally Karveno

Wally Karveno (14. lokakuuta 1914 Berliini, Saksa – 15. heinäkuuta 2015 Pariisi, Ranska) oli saksalaissyntyinen, Ranskassa asunut säveltäjä ja pianisti. Suurin osa hänen sävellyksistään on pianolle. Niihin kuuluu muun muassa 18-osainen Passacaille Graduée (1964). == Aiheesta muualla == * Luokka:Saksalaiset säveltäjät Luokka:Vuonna 1914 syntyneet Luokka:Vuonna 2015 kuolleet Luokka:Yli satavuotiaiksi eläneet saksalaiset
Byttering

Byttering oli englantilainen renessanssin ajan säveltäjä. Hän vaikutti 1400-luvun alkupuolella. Häneltä on säilynyt viisi sävellystä: kolme messua ja kaksi motettia. Bytteringin on arveltu olevan sama henkilö kuin Thomas Byteryng, joka toimi kirkkoherrana Lontoossa 1400-luvun alussa. Luokka:Brittiläiset säveltäjät Luokka:Syntymävuosi tuntematon Luokka:Kuolinvuosi tuntematon
Vincenzo Galilei

Vincenzo Galilei (1520 – 2. heinäkuuta 1591) oli italialainen luutisti, säveltäjä ja musiikkiteoreetikko. Hän oli Galileo Galilein isä. Vincenzo Galilei syntyi Santa Maria a Montessa ja kuoli Firenzessä. Hänen sävellyksiinsä kuuluu muun muassa kaksi kirjaa madrigaaleja ja luuttumusiikkia. Osassa hänen luuttukappaleistaan on mukana laulu. == Aiheesta muualla == *Galileo-projekti *Vapaasti käytettävissä olevia Galilein partituureja Mutopia Project Luokka:Italialaiset säveltäjät Luokka:Renessanssisäveltäjät Luokka:Vuonna 1520 syntyneet Luokka:Vuonna 1591 kuolleet
Bengt Huhta

Bengt Vilhelm Huhta (8. marraskuuta 1949 Kokkola – 23. tammikuuta 2019 Kruunupyy) oli suomalainen muusikko, joka tunnettiin uransa alkuaikoina vuosina 1968–1975 taiteilijanimellä Kristian. Taiteilijanimellään Huhta voitti ensimmäisen Syksyn sävel -kilpailun vuonna 1968 Aarno Ranisen säveltämällä kappaleella ”Näin on”. Vuoden 1968 lopulla hänelle koottiin taustayhtye, jonka rungosta tuli pian Wigwam. Kokoonpano ehti soittaa Huhdan kanssa vain yhden keikan. 1969 hänen taustayhtyeekseen tuli Mielikummitus, jossa soittivat eri aikoina muun muassa kitaristina Pave Maijanen, kosketinsoittaja Pedro Hietanen, basistit Heikki Virtanen, Kikke Bergholm sekä rumpali Vando Suvanto.Immonen, Risto: Paavo Maijasen haastattelu. Musa 12/1977, s. 24.Mäki- Petäjä, Joni: Kokkolalainen Bengt Huhta voitti Syksyn sävelen 50 vuotta sitten. Kokkola-lehti 7.12.2018. Viitattu 24.1.2019.Mielikummitus-yhtyeen solistina Huhta esiintyi 1970–1990-luvuilla. Mielikummitus osallistui Syksyn sävel -kilpailuun kappaleella ”Kuljen maailmaa” vuonna 1987. Tammikuussa 1970 hänen versionsa Hair-musikaalin kappaleesta ”Aquarius/Let the Sunshine In” suomeksi ”Aquarius/Kulje valoon, kulje Aurinkoon” nousi listalla sijalle 6.Nyman, Jake: Onnenpäivät 2. Tammi 1995. Kristianin version ”Aquarius” osan on teatteriversion Esko Elstelän sijaan sanoittanut L. Savinainen eli Aarno Raninen. Vuonna 1973 hän liittyi Mandala-nimiseen kokoonpanoon laulusolistiksi omalla nimellään. Yhtye levytti Love Recordsille singlen ”Don't Wake Me Now/Time to Know”. Kappaleet olivat Mandalan jäsenten säveltämiä ja sanoittamia. Myöhemmän tuotantonsa Huhta julkaisi omalla nimellään. Huhta lauloi kruunupyyläisessä country-yhtyeessä Easy West ja kokkolalaisissa yhtyeissä H&H; Gang ja Moondog. Huhta oli ammatiltaan opettaja ja toimi viimeksi rehtorina Kokkolassa Öjan ala-asteella. Hän jäi eläkkeelle vuonna 2015. Huhta muistetaan erityisesti 1960-luvun lopun tempauksistaan: levymyynnin vauhdittamiseksi hänet kuvattiin Hymy-lehteen ristiinnaulittuna ja hän lavasti oman itsemurhansa. Vuonna 1969 Hymy-lehdessä julkaistun jutun mukaan Huhta löydettiin asuntonsa lattialta tyhjän lääkepurkin kanssa. __NOTOC__ ==Diskografia== * Toinen puoli (1969) * Trio (1970) * Kristian (1972) * Indian Girl (1977) * We Were Young (2000) * The Drifter (solisti, 2006) * In the Long Run (solisti, 2010) * 20 suosikkia – Näin on * Kristian / Indian Girl (Kaksi 1970-luvun LP:tä yhdellä CD:llä, 2010.) * Tales from the Old West (solisti, 2012) ==Lähteet== * Latva-Kurikka, Marika: Kristian voitti vahingossa! Iltalehden Viikonvaihde 29.–30.10.2011, s. 18. ===Viitteet=== ==Aiheesta muualla== * Luokka:Suomalaiset laulajat Luokka:Suomenruotsalaiset muusikot Luokka:Suomen koulujen rehtorit Luokka:Vuonna 1949 syntyneet Luokka:Vuonna 2019 kuolleet
Aurinkokurki

Aurinkokurki (Eurypyga helias) on Amerikassa esiintyvä aurinkiokurkilintuihin kuuluva lintulaji. Laji on heimonsa ainoa edustaja. Se lienee läheisintä sukua uusikaledonialaiselle kagulle (Rhynochetos jubatus). == Koko ja ulkonäkö == Täysikasvuisen aurinkokurjen pituus on 43–48 senttimetriä ja paino 180–220 grammaa. == Levinneisyys == Aurinkokurjen levinneisyysalue ulottuu Meksikon eteläosasta Etelä-Amerikkaan Pohjois-Brasiliaan ja Perun keskiosiin asti. == Elinympäristö == Aurinkokurjet elävät trooppisissa ja subtrooppisissa metsissä. == Lisääntyminen == Aurinkokurki on sukukypsä kaksivuotiaana. Emo munii 1–2 munaa, joita haudotaan noin 30 vuorokautta. == Ravinto == Aurinkokurjet syövät hyönteisiä, hämähäkkejä, matelijoita, äyriäisiä, nilviäisiä, pikkukaloja ja sammakkoeläimiä. == Lähteet == Luokka:Aurinkokurkilinnut
Kriminaalipsykologia

Kriminaalipsykologia on sovelletun psykologian osa-alue, jossa tutkitaan erityyppisissä rikoksissa, kuten väkivaltarikoksissa ilmenevää rikospaikkakäyttäytymistä ja sen yhteyksiä rikoksen tekijän piirteisiin. Tutkimuskohteita ovat esimerkiksi rikosten uusimisen ennustaminen ja väkivaltaisen käyttäytymisen eskaloituminen mm. lähestymiskielto- ja pommiuhkaustapauksissa sekä rikoksentekijöiden persoonallisuuden piirteet ja elämänkaari. == Katso myös == *Oikeuspsykiatria *Psykopatia ==Kirjallisuutta== *Bull, Ray: Criminal Psychology : A Beginners Guide. Oneworld Publications, 2009. ISBN 978-1-85168-707-7. *Haapasalo, Jaana: Kriminaalipsykologia. 2., uudistettu painos, Jyväskylä : PS-kustannus, 2017. ISBN 978-952-451-784-3. *Haapasalo, J. (toim.) (1995). Rikollisuuden psykologiaa. Jyväskylä: Jyväskylän yliopisto. *Haapasalo, J. (toim.) (1999). Väkivallan kierre. Jyväskylä: Vankienhoidon koulutuskeskus. *Haapasalo, J., Kiesiläinen, K. ja Niemi-Kiesiläinen, J. (2000). Todistajanpsykologia ja todistajankuulustelu. Helsinki: Lakimiesliiton kustannus. *Haapasalo, Jaana, (toim.) (1995). Rikollisuuden psykologiaa. Jyväskylän yliopisto. *Hare, Robert D.: Ilman omaatuntoa. 1999/2004, Helsinki: Gilgames. *Putkonen, H. (2003) Homicidal Women in Finland 1982–1992. Väitöskirja, Helsingin yliopisto, myös verkkojulkaisuna. Luokka:Sovellettu psykologia Luokka:Kriminologia
Pekka Rytkönen

Pekka Rytkönen, taiteilijanimeltään Beat-PeteKirja: Santtu Luoto Agents Forever Sivu 51 (4. lokakuuta 1948 – 29. lokakuuta 2016) oli suomalainen Laajavuoren koulun opettaja ja laulaja. Hän oli Agents-yhtyeen alkuperäinen laulusolisti ja kuului Agentseihin vuosina 1979–1981Agents (lähde Agentsin- ajasta, ei muulle). Agentsien ajoilta jäi elämään kappale "Se jokin sinulla on". ”Bamba” (myöh. Beat-Pete) oli Mikkelin lyseon kasvatti ja aloitti solistiuransa 1960-luvun puolessavälissä. Ensimmäinen yhtye oli mikkeliläinen Misery, jossa soittivat Pekka "Bamba" "Rymppäne" Rytkönen (laulu), Juha "Pörre" Puranen (basso), Kari "Kapa" Kiili (soolokitara), Pekka "Mylvi" Piskonen (komppikitara) ja Martti "Mortti" Vuorinen (rummut). Misery-yhtye oli Stump-lehden suosikkilistan kärjen tuntumassa. Tyylilajina olivat rhytmblues, blues, beat, soul sekä myös iskelmä (esimerkiksi Paul Anka -covereita). Ennen Agentseja yhtye oli United Beaworkers, jossa soittivat muun muassa Pulliaisen veljekset Esa ja Kai sekä "Jogi" Ollila ja Hans Etholen. Rytkönen työskenteli kuvataiteen parissa vuodesta 1970. Tähän kuului osallistuminen satojen näyttelyiden suunnitteluun ja ripustukseen sekä hyvin monimuotoisia taideprojekteja, kuten suomalaisten taiteilijoiden vieminen ulkomaille ja ulkomaisten taiteilijoiden tuominen Suomeen. Hän on toimittanut taidekirjan edesmenneestä taiteilijasta Georges von Swetlikistä yhdessä Solveig Lindqvistin ja Riggert Munsterhjelmin kanssa. Hän on suunnitellut ja vetänyt Galleristit ry:n järjestämiä opastettuja galleriakierroksia siitä lähtien, kun ne aloitettiin (vuoden 2000 alusta) sekä opastanut Helsingin Juhlaviikkojen "Lumotun tien" galleriakierroksia useana vuotena. Rytkönen oli Suomen leijaseuran perustajajäsen, toimi vuosikausia hallituksen jäsenenä ja kaksi vuotta seuran puheenjohtajana. == Lähteet == Luokka:Suomalaiset laulajat Luokka:Agentsin jäsenet Luokka:Vuonna 1948 syntyneet Luokka:Vuonna 2016 kuolleet
Acapulco

Acapulco on kaupunki Guerreron osavaltiossa Meksikossa. Se sijaitsee Tyynenmeren rannikolla. Kaupungin arvioitu asukasluku vuonna 2014 oli noin . Kaupungissa tapahtui tuhoisia maanjäristyksiä heinä- ja elokuussa 1909. Acapulco jakautuu kolmeen osaan, jotka ovat Acapulco Naútico (ent. Acapulco Traditiónal) (Vanha Acapulco), Acapulco Dorado (Kultainen Acapulco) ja Acapulco Diamante (Timantti-Acapulco) ja nämä osat vielä pienempiin naapurustoihin. Acapulcon päivälämpötilat vaihtelevat koko vuoden 30 ja välillä. Sadetta saadaan kesäkuusta lokakuuhun ulottuvan sadekauden aikana. == Historia == Espanjalaisten valloitettua Meksikon Acapulcosta tuli tärkeä satamakaupunki kauppareitillä, joka kulki Filippiineiltä Meksikon halki Espanjaan. Myöhemmin kaupungin merkitys tällä kauppareitillä väheni. Kaupungin suojaksi rakennetulla San Diegon linnoituksella käytiin Meksikon vapaussodan viimeinen taistelu. Kaupunkiin rakennettiin kansainvälinen lentoasema 1900-luvun puolenvälin aikoihin. Lentokentän avaaminen mahdollisti Acapulcon kansainvälisen turismin kehittymisen. == Lähteet == == Aiheesta muualla == Luokka:Meksikon kaupungit Luokka:Guerrero
Guerrero

Guerrero on osavaltio Meksikossa. Se rajoittuu lännessä Michoacánin osavaltioon, pohjoisessa Méxicon, Moreloksen ja Pueblan osavaltioihin, idässä Oaxacan osavaltioon, ja etelässä Tyyneen valtamereen. Se on nimetty maan toisen presidentin kenraali Vicente Ramón Guerrero Saldañan (1782–1831) mukaan. Guerreron pinta-ala on ja asukasluku vuonna 2014 noin . Guerreron pääkaupunki on Chilpancingo (Ciudad Bravo). Lisäksi siellä sijaitsevat muun muassa Acapulcon, Igualan ja Taxcon kaupungit. Osavaltion tärkeimpiin elinkeinoihin kuuluu matkailu. == Lähteet == ==Aiheesta muualla== *
Guerrero (täsmennyssivu)

Guerrero tarkoittaa muun muassa seuraavia asioita: ;Paikkoja: * Guerrero, osavaltio Meksikossa ;Henkilöitä: * Aarón Guerrero (s. 1986), espanjalainen näyttelijä * Alberto Guerrero (1886–1959), chileläis-kanadalainen pianisti, säveltäjä ja musiikkipedagogi * Antonio López Guerrero (s. 1981), espanjalainen jalkapalloilija * Belem Guerrero (s. 1974), meksikolainen ratapyöräilijä * Carla Guerrero (s. 1987), chileläinen jalkapalloilija * Chavo Guerrero (s. 1970), yhdysvaltalainen showpainija * Eddie Guerrero (s. 1967), yhdysvaltalainen vapaapainija * Eduardo Guerrero (1928–2015), argentiinalainen soutaja * Francisco Guerrero (1528–1599), espanjalainen säveltäjä * Gonzalo Guerrero (k. 1536), espanjalainen tutkimusmatkailija ja konkistadori * Irene Guerrero (s. 1996), espanjalainen jalkapalloilija * José Paolo Guerrero (s. 1984), perulainen jalkapalloilija * Julen Guerrero (s. 1974), espanjalainen jalkapalloilija ja valmentaja * Lou Leon Guerrero (s. 1950), yhdysvaltalainen terveystieteilijä, poliitikko ja Guamin kuvernööri * Manuel Amador Guerrero (1833–1909), Panaman ensimmäinen presidentti * Roberto Guerrero (s. 1958), kolumbialainen autourheilija * Vickie Guerrero (s. 1968), yhdysvaltalainen showpainija. ;laivoja: * Guerrero (1755), Espanjan laivaston Eolo-luokan linjalaiva.
Francisco Guerrero

Francisco Guerrero (4. lokakuuta 1528 – 7. marraskuuta 1599) oli espanjalainen renessanssisäveltäjä. Hän syntyi ja kuoli Sevillassa. Guerrero aloitti musiikin opiskelun isoveljensä Pedron johdolla. Guerrero työskenteli aluksi eri puolilla Espanjaa ja Portugalia. Vuonna 1581 hän siirtyi Italiaan ja viipyi siellä vuoden. Guerrero kuoli kulkutautiin Sevillassa. Guerrero sävelsi sekä maallista että uskonnollista musiikkia. ==Aiheesta muualla== Luokka:Espanjalaiset säveltäjät Luokka:Renessanssisäveltäjät Luokka:Vuonna 1528 syntyneet Luokka:Vuonna 1599 kuolleet
V. Alamäki

V. Alamäki Oy (Vilppu Alamäki Oy) oli vuonna 1925 Iissä perustettu ja Oulun seudulla toiminut linja-autoliikennöitsijä, jonka viimeisin linja-autojen väritys oli valkealla tai vaalealla pohjalla yrityksen tunnus. Tilausliikenteen lisäksi yritys liikennöi reitti- ja sopimusliikennettä. Yritys liikennöi myös pikavuoroa. V. Alamäki Oy hakeutui konkurssiin 3. heinäkuuta 2023 toimittuaan hieman yli 98 vuotta. Yrityksen konkurssi rekisteröitiin yritys- ja yhteisötietojärjestelmään 7. heinäkuuta 2023. == Historia == Yhtiön perustaja Vilppu Alamäki (1900–1986) ryhtyi itsenäiseksi yrittäjäksi vuonna 1925, jolloin hän perusti yhdessä liikemies Jaakko Kurttilan kanssa autokorjaamon Iihin. Samana vuonna hän aloitti myös linja- autoliikenteen välillä Ii–Oulu. Tämä runkolinja laajeni vähitellen Yli-Iihin, Tannilaan ja Ikosenniemelle. 1950-luvulla muodostuivat linjat Oulusta Kemiin ja Pudasjärvelle. Linja-autoliikenteen ohella Vilppu Alamäki toimi myös kirjakauppiaana ja huoltoaseman pitäjänä. Lisäksi hän oli pitkään muun muassa Linja-autoliiton Oulun paikallisosaston hallituksen jäsen ja Iin kirkkovaltuuston jäsen. == Viimeisin liikennöinti == * Pikavuoro (Lappia- Express): Helsinki – Lahti – Jyväskylä – Oulu – Kemi – Rovaniemi * Pikavuoro Jyväskylä-Helsinki * Reittiliikenne: (OYS–) Oulu – Hailuoto, linja 59(S) * Koulukuljetukset * Tilausliikenne ===Lappia-Express=== Vuoro lähti Helsingistä aamuyöllä ja saapui Rovaniemellä iltapäivällä, matka-ajan ollessa noin 13 tuntia. Paluuvuoro lähti Rovaniemeltä myöhään iltapäivällä ja oli perillä Helsingissä varhain aamulla. Vuoro ajettiin vuoden jokaisena päivänä. == Lähteet == Luokka:Oulun liikenne Luokka:Hailuodon liikenne Luokka:Entiset suomalaiset linja-autoyhtiöt
Kangashapero

Kangashapero (Russula decolorans) on haperoihin kuuluva keskikokoinen ruokasieni. == Koko ja ulkonäkö == Kangashaperon 5–15 cm leveän lakin väri voi vaihdella oranssinkeltaisesta ruskeanpunaiseen. Lakki on aluksi puolipallon muotoinen, mutta se laakenee sienen vanhetessa. Lakin värillinen pintakelmu lähtee helposti irti lakin reunoilta. Heltat ovat väriltään kellertävän valkeita, mutta ne harmaantuvat vanhemmilla yksilöillä. Jalka on muodoltaan tanakka, ja sen väri on harmahtavan valkoinen. Malto on saman väristä, tosin joskus se saattaa punertua leikkuskohdasta. Mallon maku on mieto ja heikosti kirpeä. === Samankaltaiset lajit === Kangashaperoa muistuttavia lajeja ovat selvästi kirkkaankeltainen keltahapero (Russula claroflava) ja väriltään viininpunainen viinihapero (R. vinosa), joista kangashapero kuitenkin on erotettavissa pintakelmun värin perusteella. Myös isohapero (R. paludosa) voi joskus muistuttaa kangashaperoa, tosin sen kirkkaan punainen pintakelmu tekee siitä helposti tunnistettavan. == Kasvuaika ja -paikka == Kangashapero kasvaa tyypillisesti karuilla ja kuivilla kankailla havu- ja sekametsissä, heinä- elokuusta aina lokakuuhun asti. Laji on hyvin yleinen koko Suomessa. == Käyttö ravinnoksi == Sienen maku on lähes mieto, joten se kelpaa varsin hyvin ruoaksi vaikkapa pannulla paistettuna, eikä esimerkiksi ryöppäys ole tarpeen. Sieni voidaan myös pakastaa tai kuivata == Lähteet == == Aiheesta muualla == * Laji.fi: kangashapero (Russula decolorans) * Luontoportti: Kangashapero (Russula decolorans) * Martat: Kangashapero * Arktiset aromit: Kangashapero (Russula decolorans) * Sieniopas (blogi): Kangashapero Luokka:Haperot Luokka:Kauppasienet Luokka:Suomalaiset ruokasienet
Kristian (täsmennyssivu)

Kristian voi tarkoittaa ainakin seuraavia asioita: * Kristian, miehen etunimi * Kristian, laulaja Bengt Huhdan (1949–2019) käyttämä taiteilijanimi * Kristian, Bengt Huhdan (Kristianin) esikoisalbumi
Satawal

Satawal on Mikronesian liittovaltioon kuuluva saari Karoliineilla. Sen asukasluku on vajaat 500. Suurin osa asukkaista puhuu äidinkielenään austronesialaiseen kielikuntaan kuuluvaa satawalin kieltä. Satawal kuuluu Yapin osavaltioon, ja on hallinnollisesti oma kuntansa. Luokka:Mikronesian federaation saaret